open-index/open-wikipedia-markdown huggingface dataset:
אנטי-ארמניזם

**אנטי-ארמניאניזם** או **אנטי-ארמניזם** (באנגלית: **Anti-Armenianism**, **Armenophobia** ו**Anti-Armenian sentiment**) מבטא ספקטרום רחב של רגשות שליליים, חוסר חיבה, פחד, שנאה, לעג ודעה קדומה כלפי הארמנים, ארמניה, והתרבות הארמנית. בעת המודרנית אנטי-ארמניאניזם בדרך כלל באה לידי ביטוי בהתנגדות לקיומה או לפעילותה של מדינת ארמניה, הכחשת רצח העם הארמני או אמונה בתאוריית קשר לפיה הארמנים פיברקו את ההיסטוריה למטרות רווח פוליטי דרך מניפולציה והשפעה על דעת הקהל.

## לפי מיקום
### טורקיה
למרות שהיה באפשרות הארמנים לשגשג תחת האימפריה העות'מאנית לרוב זכו ליחס של אזרחים סוג ב' וכזרים המנוכרים מהאימפריה המוסלמית. בעקבות המרידה הארמנית בשנת 1895 הורה עבדול חמיד השני על דיכויו דבר שהוביל לטבח חמידיאן בו נהרגו אלפי ארמנים.

במהלך מלחמת העולם הראשונה האימפריה העות'מאנית הורתה על רצח של כמיליון עד מיליון וחצי ארמנים בתחומה. מאז הממשלה הטורקית מכחישה את הרצח, למרות הביקורת מצד האיגוד הבינלאומי לחוקרי ג'נוסייד על מדיניותו של רג'פ טאיפ ארדואן.

לפי סקר משנת 2011 כ-73.9% מהטורקים מחזיקים בדעות שליליות כלפי הארמנים. לפי MRG  הארמנים בטורקיה כיום עדיין זוכים ליחס של אזרחים סוג ב'.

### אזרבייג'ן
אנטי-ארמניאניזם קיימת ברמה המוסדית והחברתית באזרבייג'ן. כשהארמנים הם "הקבוצה הפגיעה ביותר באזרבייג'ן בתחום הגזענות והאפליה הגזעית." לאורך המאה ה-20, ארמנים והתושבים המוסלמים באזור הקווקז (אזרבייג'ן  נחשב לחלק מהקווקזי או האזור הטטארי לפני 1918) היו מעורבים במספר רב של סכסוכים, הכוללים פוגרומים, מעשי טבח ומלחמות. שהעצימו את "חוסר האמון הדדי" בין שתי הקבוצות והובילו לעימותים לאורך המאה ה-20 ש"היו לגורמים משמעותיים בעיצוב התודעה העצמית הלאומית של שני העמים." [58] מ-1918-1920 הרג מאורגן של הארמנים התרחש באזרבייג'ן, כולל בערי באקו ושושה, המרכזים של חיי תרבות ארמנים בתקופת האימפריה הרוסית.

שנאת הארמנים הקיימת כיום באזרבייג'ן התעצבה בעיקר בשנים האחרונות של ברית המועצות לאחד בין הרפובליקה הסובייטית הסוציאליסטית הארמנית למחוז האוטונומי של נגורנו קרבאך שיושב בעיקרו על ידי ארמנים. בתגובה לבקשה זו לאומנים אזארים, ובמיוחד מפלגת החזית העממית ביצעו פוגרומים בארמנים שחיו באזורי סומקיית , קירובאבאד  ובאקו . כתוצאה כ- 350,000 ארמנים נאלצו לעזוב את אזור מגוריהם בשני גלי אלימות ב-1988 וב-1990.

### גאורגיה
בשנת 1989 נשיא גאורגיה, זוויאד גמסחורדיה אמר: "היום אנו עומדים מול בעיה רצינית הטטרים, הארמנים והאוסטים נעמדו על רגליהם. עלינו להגן על קאחתי - אדמתנו הקדומה מזרים. לקראת הבחירות לפרלמנט הגאורגי בשנת 2007 עלו הזהרות שונות מכלי התקשורת לסכנה שבבחירות נשיא או נציג ארמני.

### פקיסטן
פקיסטן היא החברה היחידה באומות המאוחדות שטרם הכירה בקיומה של ארמניה, זאת מתוך שלילת החזקה הארמנית על אזור נגורנו קרבאך.
אל אף שהאזור הוחזר רשמית לשליטה אזרית, פקיסטן עדיין לא מכירה בקיומה של ארמניה, ככל הנראה עקב תמיכתה בהודו בסכסוך בחבל קשמיר.

## ראו גם
*רצח העם הארמני

## הערות שוליים

קטגוריה:אנטי-לאומיות
קטגוריה:ארמניה
קטגוריה:ארמנים
פיגוע הירי בצ'ארלסטון (2015)

200px|ממוזער|שמאל|כנסיית עמנואל
**פיגוע הירי בכנסייה האפריקנית מתודיסטית אפיסקופלית עמנואל ב[[צ'ארלסטון (קרוליינה הדרומית)|צ'ארלסטון]]** שבקרוליינה הדרומית, ארצות הברית התרחש ב-17 ביוני 2015 בשעות הערב, במהלך שיעור תנ"ך. בפיגוע נהרגו תשעה בני אדם, ובהם הכומר הראשי בכנסייה. הרוצח זוהה על ידי הרשויות כדילן רוף, ונתפס יום לאחר האירוע בשלבי , קרוליינה הצפונית. בינואר 2017 נגזר על רוף עונש מוות בגין פשע שנאה הכולל רצח.

## האירוע
בעת שיעור תנ"ך שנערך בכנסייה האפריקנית המתודיסטית-אפיסקופלית "עמנואל" במרכז העיר צ'ארלסטון, קרוליינה הדרומית, נפתחה אש לעבר הלומדים, ותשעה בני אדם נהרגו. מיד לאחר המעשה נמסר כי המשטרה המקומית מחפשת אחרי גבר לבן, שחשוד כמי שביצע את הרצח. עדת ראייה מסרה למשטרה כי הרוצח אמר לה שהוא משאיר אותה בחיים, כדי שתוכל לספר את אשר התרחש.

בין ההרוגים בתקרית, היה הכומר הראשי של הכנסייה, קלמנטה פינקני, חבר המפלגה הדמוקרטית ששימש כחבר הסנאט של קרוליינה הדרומית מטעם המחוז ה-45 של המדינה במשך 15 שנים (2000–2015), ובעברו היה חבר בית הנבחרים של קרוליינה הדרומית.

## קישורים חיצוניים
* 
* עמודי השער של עיתונות העולם מדווחים על , באתר ניוזיאום

## הערות שוליים

קטגוריה:רצח המוני
צ'ארלסטון
צ'ארלסטון
קטגוריה:פשעי שנאה בארצות הברית
צ'ארלסטון
צ'ארלסטון
קטגוריה:קרוליינה הדרומית: היסטוריה
קטגוריה:טרור ימין רדיקלי בארצות הברית
קטגוריה:2015 בארצות הברית
קלמנטה פינקני

**קלמנטה קרלוס פינקני** (באנגלית: **Clementa Carlos Pinckney**; 30 ביולי 1973 - 17 ביוני 2015) היה איש דת וסנאטור מדינתי אמריקאי מטעם המפלגה הדמוקרטית, שנרצח בפיגוע הירי בצ'ארלסטון שבקרוליינה הדרומית בשנת 2015.

## ביוגרפיה
נולד בבופור שבקרוליינה הדרומית  לתאופיה לבית ברומס וג'ון פינקניי. בני המשפחה היו חברי הכנסייה האפריקנית מתודיסטית אפיסקופלית , וקלמנטה נשא את דרשתו הכנסייתית הראשונה כבר בגיל 13; בגיל 18 השלים את לימודיו הדתיים והתמנה לשמש ככומר. ב-1995 סיים תואר ראשון באוניברסיטת אלן , ובשנת 1999 קיבל תואר שני במינהל ציבורי מאוניברסיטת קרוליינה הדרומית.

הוא הצטרף למפלגה הדמוקרטית של ארצות הברית ונבחר ב-1997 לכהן בבית הנבחרים של קרוליינה הדרומית, בו כיהן עד שנת 2000. החל משנה זו ייצג את המחוז ה-45 בסנאט של קרוליינה הדרומית 15 שנה רצופות עד הירצחו.

בערבו של ה-17 ביוני 2015, נכנס צעיר בשם דילן רוף לכנסייה האפריקאית מתודיסטית אפיסקופאלית "עמנואל" בעת שיעור בתנ"ך ורצח את פינקי ותשעה חברי קהילה נוספים. הרצח נחשד כפשע שנאה ואף הועלתה סברה לפיה היה פינקני יעד לרצח כהתנקשות פוליטית.

פינקני, בן 41 במותו, הותיר אחריו את אשתו ושתי בנותיו.

## קישורים חיצוניים

* 
* 

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי קרוליינה הדרומית
קטגוריה:בוגרי אוניברסיטת קרוליינה הדרומית
קטגוריה:חברי האספה הכללית של קרוליינה הדרומית
קטגוריה:חברי הסנאט של ארצות הברית מקרוליינה הדרומית
קטגוריה:אנשי דת אמריקאים
קטגוריה:קורבנות רצח בארצות הברית
קטגוריה:קורבנות רציחות פוליטיות בארצות הברית
קטגוריה:אמריקאים שנולדו ב-1973
קטגוריה:אמריקאים שנפטרו ב-2015
קאנון (פוליקליטוס)

[ממוזער|[נושא הרומח - פסלו המפורסם של פוליקליטוס]]
**הקאנון של [[פוליקליטוס]]** - קאנון (מיוונית עתיקה : κανών "כלל", "דגם"; מערבית : قانون: "חוק"). באמנות יוון העתיקה המונח קאנון משויך לפסל דוריפורוס - נושא הרומח של פוליקליטוס מהמאה החמישית לפני הספירה.

## אופן הפיסול
הפסל היווני פוליקליטוס אשר פעל במאה החמישית ותחילת המאה הרביעית לפנה"ס, תרם רבות לאמנות הקלאסית. אחת מהבולטות בתרומותיו הייתה יצירת הפסל דוריפורוס (ביוונית: δορυφόρος; בלטינית: Doryphorus) או נושא הרומח.

מטרתו של פוליקליטוס הייתה לפסל פסל קנוני שימחיש את יחסי הפרופורציה המתמטיים בין אברי הגוף. בשל כך החליט לפסל את נושא הרומח במנח כיאסטי - קונטרה פוסטו, במצב שבין עמידה להליכה, שמציג את הגוף באיזון דינאמי שבין הרפוי למתוח במטרה ליצור את "המושלם" כראות עיניו.

נושא הרומח גיבש את נוסח הפיסול של אמנות התקופה הקלאסית, תקופה שעסקה רבות בתיאור אנטומי של הגוף ותיאור תנוחת גוף טבעית ביצירות. הפסל הביא לתביעתם של כללים לתיאור גוף האדם.

בשל כל אלו לימים הפכה היצירה משמה הראשוני נושא הרומח ל"קאנון של פוליקליטוס". שם שהעניק לפסל פופוליזם, תהודה וסמל לקאנון בתחום האמנות.

## הפסל ומעמדה של הפרופורציה
לפי ההיסטוריון ומייסד תחום חקר תולדות האמנות בישראל משה ברש, סוגיית הפרופורציה של דמות האדם היוותה עבור פוליקליטוס בעיה שיש לפתור והייתה מוקד עולמו האמנותי. בבעיה זו טמונים ההיבטים העיקריים של יצירת הפסל ושל היצירה הקלאסית בכללותה.

הפרופורציה כשלעצמה הייתה בעלת מעמד מרכזי בעולם הרוחני של יוון הקלאסית. המונחים פרופורציה, סימטריה, מידה והרמוניה היו מן המוקדים המהותיים של התרבות היוונית בתקופה הקלאסית. למעשה, סוגיית הפרופורציה היוותה עבור התרבות היוונית העתיקה את אחד הסודות הכמוסים ואחד הכוחות הגדולים של היקום במשך אלף שנים.

## הפסל ומושג "היפה"

הקאנון של פוליקליטוס מעוגן בתפיסותיהם של פילוסופים קלאסיים הגורסים כי ה"יפה" אינו שרוי באלמנטים עצמם, אלא ביחסים ביניהם, בפרופורציות שלהם. משמע - על מנת שדבר כלשהו יקרא בפינו יפה, עליו להיות פרופורציונלי.

יש לציין כי לפי ברש נושא הרומח חושף אמיתות פנימיות של פוליקלטוס על אף הקושי לקבוע את האותנטיות ההיסטורית של תפיסתו.

## ראו גם
* פיסול יווני
* נושא הרומח

## לקריאה נוספת
* פרופ' דייוויד פייפר, תולדות הציור והפיסול - מסורות ויצירות מופת, הוצאת כתר, 1983
* מיכאל אבי-יונה, תולדות האמנות הקלאסית, מוסד ביאליק, 1969 
* משה ברש, דמות האדם בתולדות האמנות, מוסד ביאליק, 1992

## קישורים חיצוניים
* sikyon

## הערות שוליים

קטגוריה:פסלים יוונים
שוסטקה

**שוסטקה** (באוקראינית: **Шостка**) היא עיר במחוז סומי שבאוקראינה.

## היסטוריה
העיר הוקמה ב-1739 בעקבות צו שניתן על ידי הממשל הרוסי, במקום הוקם מפעל ליצור אבק שרפה ורוב תושבי המקום עבדו בו. ב-1764 המפעל הפסיק את פעילותו, אך ב-1771 חודשה הפעילות בעקבות המלחמה העות'מאנית-רוסית.

במחצית השנייה של המאה ה-18 המפעל שופץ. ב-1893 רכבת חיברה את שוסטקה עם שאר האימפריה הרוסית. בסוף המאה ה-19 התגוררו כאן 4,500 תושבים.

ב-1924 קיבלה שוסטקה מעמד של עיר. לקראת 1940 הפכה שוסטקה לאחד המרכזים החשובים של תעשייה כימית בברית המועצות.

## אוכלוסייה
אוכלוסיית שוסטקה לפי שנים:

## ערים תאומות
* 
* 
* 
* 

## קישורים חיצוניים
* 

קטגוריה:מחוז סומי: ערים
קטגוריה:יישובים שהוקמו ב-1739
ריצ'רד מאיירס

**ריצ'רד באומן מאיירס** (באנגלית: **Richard Bowman Myers**; נולד ב-1 במרץ 1942) הוא גנרל אמריקאי יוצא חיל האוויר של ארצות הברית אשר שימש כיושב ראש המטות המשולבים של הכוחות המזוינים של ארצות הברית.

## ראשית חייו
מאיירס נולד וגדל בקנזס סיטי, מיזורי. הוא למד הנדסת מכונות באוניברסיטת קנזס. במהלך לימודיו השלים קורס קצינים במסגרת העתודה האקדמית של חיל האוויר של ארצות הברית והוסמך כסג"ם.

## קריירה
לאחר לימודיו, בשנת 1965, התגייס מאיירס לחיל האוויר של ארצות הברית והשלים קורס טיס כטייס קרב. מאיירס לחם במלחמת וייטנאם ולזכותו רשומות 600 שעות טיסה קרבית במטוס F-4 פנטום. לאחר מכן שירת במספר תפקידי פיקוד ומטה ובהם מפקד חיל האוויר החמישי של ארצות הברית ומפקד פיקוד כוחות ארצות הברית ביפן, מפקד כוחות האוויר של ארצות הברית בגזרת האוקיינוס השקט, מפקד פיקוד החלל של חיל האוויר של ארצות הברית, מפקד פיקוד הגנת האוויר והחלל של צפון אמריקה, מפקד פיקוד החלל של ארצות הברית וסגן יו"ר המטות המשולבים. באוקטובר 2001 מונה ליושב ראש המטות המשולבים. מאיירס שימש בתפקידו במהלך מלחמת אפגניסטן ומלחמת עיראק. בשנת 2005 סיים את שירותו ופרש לגמלאות.

## קישורים חיצוניים

*ביוגרפיה אתר חיל האוויר של ארצות הברית
* .
* .

## הערות שוליים

קטגוריה:יושבי ראש המטות המשולבים
קטגוריה:גנרלים בחילות האוויר של צבא ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מעוטרי מדליית השירות המצוין של הצי
קטגוריה:אנשי הכוחות המזוינים של ארצות הברית במלחמת וייטנאם
קטגוריה:סגני יושב ראש המטות המשולבים
קטגוריה:מפקדי פיקוד החלל של ארצות הברית
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי מדליית השירות המצוין של חיל האוויר
קטגוריה:מעוטרי מדליית השירות המצוין של משמר החופים
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:טייסי חיל האוויר של ארצות הברית
קטגוריה:בוגרי אוניברסיטת המדינה של קנזס
קטגוריה:בוגרי אוניברסיטת אובורן
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:מפקדי כוחות האוויר של ארצות הברית בגזרת האוקיינוס השקט
קטגוריה:אמריקאים שנולדו ב-1942
הסתעפות גרקו

**הסתעפות גרקו** היא ההסתעפות 4. ג3 בפתיחה האיטלקית.

הפתיחה מקוטלגת בשיטת אנציקלופדיית פתיחות שחמט c53-c54.
הפתיחה מתחילה במהלכים הבאים:
# ה4 ה5
# פו3 פג6
# רג4 רג5
# ג3

המסע מהווה הכנה להשתלטות על המרכז על ידי ד4. השחור יכול לנסות לשמור על המרכז (ה5) על ידי 4...מהה7 5. ד4 רב6 6. 0-0 ד6 7. א4 א6 8. ח3 פו6 9. צה1 0-0 או יכול לפתוח בהתקפת נגד על ידי 4...פו6, הסתעפות אשר נותחה לראשונה על ידי האיטלקי ג'ואקינו גרקו (1600–1634 בערך).

מכאן צומחות הסתעפויות רבות:
* 1. ה4 ה5 2. פו3 פג6 3. רג4 רג5 4. ג3 ד6 5. ד4 ה:ד4 6. ג:ד4 רב6 - הסתעפות לה בורדונה
* 1. ה4 ה5 2. פו3 פג6 3. רג4 רג5 4. ג3 מהה7 5. ד4 רב6 6. 0-0 פו6 7. א4 א6 8. צה1 ד6 9. ח3 - הסתעפות טאראש
* 1. ה4 ה5 2. פו3 פג6 3. רג4 רג5 4. ג3 מהה7 5. ד4 רב6 6. רז5 הסתעפות מסטל
* 1. ה4 ה5 2. פו3 פג6 3. רג4 רג5 4. ג3 פו6 5. 0-0 גמביט אלבין

### הסתעפות לה בורדונה

הסתעפות זו פותחת עם המסעים 1. ה4 ה5 2. פו3 פג6 3. רג4 רג5 4. ג3 ד6 5. ד4 ה:ד4 6. ג:ד4 רב6

המשחק מטה הוא אחד המפורסמים שיש בשחמט בהתכתבות. הוא שוחק בין השנים 1834 ל-1836 באמצעות הדואר בין שחמטאי העיר פריס לשחמטאי לונדון. בין המפורסמים שבשחמטאי פריס שהשתתפו במשחק היה פייר סט. אמאנד, בונקור  ואהרון אלכסנדר

הנה משחק מודרני של אלופת ישראל בשחמט לובה קריסטול נגד קאפשייב

### הסתעפות טאראש

הסתעפות זו פותחת עם המסעים 1. ה4 ה5 2. פו3 פג6 3. רג4 רג5 4. ג3 מהה7 5. ד4 רב6 6. 0-0 פו6 7. א4 א6 8. צה1 ד6 9. ח3

### הסתעפות מסטל

הסתעפות זו פותחת עם המסעים 1. ה4 ה5 2. פו3 פג6 3. רג4 רג5 4. ג3 מהה7 5. ד4 רב6 6. רז5

### הסתעפות אייזינגר

הסתעפות זו פותחת עם המסעים 1. ה4 ה5 2. פו3 פג6 3. רג4 רג5 4. ג3 מהה7 5. ד4 רב6 6. ד5 פב8 7. ד6

### גמביט אלבין

הסתעפות זו פותחת עם המסעים 1. ה4 ה5 2. פו3 פג6 3. רג4 רג5 4. ג3 פו6 5. 0-0

## הערות שוליים

קטגוריה:פתיחות שחמט
הסנאט של קרוליינה הדרומית

ממוזער|חותם הסנאט של קרוליינה הדרומית
**הסנאט של [[קרוליינה הדרומית]]** (באנגלית: **South Carolina Senate**) הוא הבית העליון של האספה הכללית של קרוליינה הדרומית (הבית התחתון הוא בית הנבחרים של קרוליינה הדרומית) המורכב מ-46 סנאטורים, סנאטור לכל אחד ממחוזות קרוליינה הדרומית, הנבחרים לכהונה בת 4 שנים. הבחירות לסנאט נעשות במקביל לבחירות לנשיאות ארצות הברית.

מאז שנת 2000, המפלגה הרפובליקנית מחזיקה ברוב הכיסאות בסנאט, זאת לאחר יותר ממאה שנות רוב דמוקרטי (1878-1996). כיום (2021) יש רוב רפובליקני בן 30 חברים, בעוד לסיעה הדמוקרטית ישנם 16 נציגים בסנאט.

בפיגוע הירי בצ'ארלסטון בשנת 2015 נורה אחד מהסנטורים הדמוקרטים.

## קישורים חיצוניים

* 

סנאט
בית מחוקקים (מדינות ארצות הברית)

בארצות הברית לכל אחת מ-50 מדינות ארצות הברית **בית מחוקקים** משלה (באנגלית: **State legislature**), המהווה רשות מחוקקת למדינה. בית המחוקקים המדינתי עומד במקביל, אך לא בסתירה, לקונגרס ארצות הברית, המחוקק של הממשל הפדרלי בארצות הברית.

## שם
שמו, צורת פעולתו והרכבו של בית המחוקקים משתנה ממדינה למדינה. ב-25 מדינות שמו של בית המחוקקים הוא פשוט "בית המחוקקים" או "בית המחוקקים המדינתי". ב-19 מדינות בית המחוקקים נקרא "האספה הכללית" (*General Assembly*), במסצ'וסטס וניו המפשייר נקרא בית המחוקקים "העצרת הכללית"  ובצפון דקוטה ובאורגון נקרא בית המחוקקים "האספה המחוקקת" (*Legislative Assembly*).

במרבית המדינות (39 מתוך 50) בית המחוקקים ממוקם במבנה הנקרא "קפיטול" (בדומה לקפיטול של ממשלת ארצות הברית). במדינות אחרות מכונה המבנה "בית המדינה" (*State House* או *Statehouse*). יוצאת דופן היא דלוור, שמבנה בית המחוקקים מכונה "אולם המחוקקים" (*Legislative Hall*).

## הרכב וצורת הבחירה
בכל מדינות ארצות הברית, למעט נברסקה, בית המחוקקים מורכב משני בתים, בית עליון ובית תחתון. בעבר הבחירות לבית העליון נעשו (בדומה לסנאט של ארצות הברית) על בסיס מחוזות בחירה החופפים למחוזות המנהליים, אולם פסיקת בית המשפט העליון של ארצות הברית בשנת 1964 ביטלה מבנה זה, וכיום הבחירות הן על בסיס מחוזות בחירה הנקבעים לפי גודל האוכלוסייה. למרות זאת, יש הטוענים כי מאז הפסיקה הבתים העליונים הפכו לגופים וסטיגליים, כי הם עדיין נבחרים בשיטה הרובנית על מפתח זהה לזה המשמש לבחירת הבתים התחתונים.

## תפקיד
תפקידו של בית המחוקקים המדינתי זהה למעשה לתפקידו של הקונגרס, בהתאם לעיקרון הפרדת הרשויות, כך שהוא מאזן את כוחם של הרשות המבצעת (מושל המדינה) והרשות השופטת.

## חלוקה פוליטית
נכון ל-2015, 31 בתי מחוקקים נשלטים בידי המפלגה הרפובליקנית, 11 על ידי המפלגה הדמוקרטית ו-8 מפוצלים (הבית התחתון והבית העליון אינם תחת שליטת אותה מפלגה, או שמספר המחוקקים זהה בין שתי המפלגות).

## קישורים חיצוניים

## הערות שוליים

*
דוב ים תת-אנטארקטי

**דוב ים תת-אנטארקטי** (שם מדעי: *Arctocephalus tropicalis*) הוא מין בינוני של דוב ים ממשפחת האוטריים, החי במים שליד חופי אנטארקטיקה והאיים השונים סביבה ובדרום האוקיינוסים השקט, ההודי והאטלנטי.
## מאפיינים
דוב הים שוקל 160 ק"ג ואורכו עד שני מטרים. הנקבות קטנות יותר ושוקלות 50 ק"ג ואורכם עד 1.4 מטרים. פרוותם בחזה בצבע כתום-קרם והבטן חומה כשהגב שחור. הנקבות אפורות בהירות, אך גם החזה שלהם בצבע כתום-קרם. הגורים שחורים בלידה, אך לאחר כשלושה שבועות מקבלים צבע. הם מסוגלים לחיות בטבע 20–25 שנה. סנפיריהם רחבים והם משתמשים בהם בזמן שהם צדים דגים קטנים, קריל ודיונונים. לעיתים הם צוללים לעומק כדי לצוד.

מקומות התפוצה ובעיקר הרבייה שלהם דומים לדובי הים האנטארקטיים אבל קצת יותר צפוניים מהם. זהו דוב ים בעל צפיפות אוכלוסייה גבוהה בשטחי הרבייה, כאשר לזכרים יש הרמונות עם נקבות רבות. הם מתרבים רחוק מעט מאנטארקטיקה באזורים ממוזגים עם מפרצים שמגוננים מסערות קוטביות. האיים המאוכלסים ביותר שלהם הם האי גוף ואיי לי אמסטרדאם.

האוכלוסיות הנוכחיות אינם בסכנה גדולה, אך בעבר התנהל ציד אינטנסיבי שלהם לשם פרוותם המשובחת.

## ראו גם
*דוב ים
*דוב ים אנטארקטי
*דוב ים ניו זילנדי

## קישורים חיצוניים

## הערות שוליים

קטגוריה:טקסונים שתוארו בידי ג'ון אדוארד גריי
קטגוריה:אוטריים
קטגוריה:בעלי חיים באיים הסאב-אנטארקטיים
קטגוריה:מגה-פאונה של האוקיינוס הדרומי
קטגוריה:בעלי חיים שתוארו ב-1872
סנט ג'ון (ניו ברנזוויק)

**סנט ג'ון** (באנגלית: **Saint John**; בצרפתית: **Saint-Jean**) היא עיר בפרובינציית ניו ברנזוויק בקנדה. העיר שוכנת על חוף מפרץ פאנדי, במקום בו נשפך אליו נהר סנט ג'ון, בדרום הפרובינציה. בעיר מתגוררים 70,063 תושבים (נכון ל-2011), מה שהופך אותה לעיר הגדולה ביותר מבחינת אוכלוסייה בניו ברנזוויק. במטרופולין של העיר מתגוררים 127,761 תושבים (נכון ל-2011).

## היסטוריה
את סנט ג'ון גילה ב-1604 סמואל דה שמפלן הצרפתי, אך הוא לא התיישב שם אלא בקוויבק. משמעות השם היא "יוחנן הקדוש" והוא ניתן כהוקרה ליוחנן המטביל.

בעקבות הסכם אוטרכט ב-1713 חלקים גדולים מאקדיה הועברו מצרפת לבריטניה, אך סן-ז'ן נותרה בשליטה צרפתית. בשנים שלאחר מכן התיישבו בסן-ז'ן מתיישבים אקדיאנים מהשטחים שנמסרו.

ב-1758, במהלך מלחמת הצרפתים והאינדיאנים, סן-ז'ן נכבשה על ידי כוחות בריטים בהנהגת רוברט מונקטון. לאחר הכיבוש הבריטים גירשו מסן-ז'ן את האקדיאנים ושמה תורגם לסנט ג'ון. במהלך מלחמת העצמאות של ארצות הברית מספר פריבטירים התקיפו את סנט ג'ון והחריבו מבצר שהיה בה.

סנט ג'ון החלה להתפתח בשנים שלאחר מכן והוקמו בה נמל ומספנה. ב-1783, עם סיום מלחמת העצמאות האמריקאית, התיישבו בעיר כ-3,000 לויאליסטים שצידדו בבריטניה במלחמה והיגרו מארצות הברית עם סיומה. ב-18 במאי 1785 סנט ג'ון הייתה הראשונה בקנדה לקבל מעמד של עיר והיא הפכה למרכז אזורי חשוב.

במחצית הראשונה של המאה ה-19 התיישבו בעיר מהגרים אירים וסקוטים ששינו את אופייה. בין 1860 ו-1880 כלכלת סנט ג'ון הידרדרה, בין היתר בעקבות הירידה בביקוש לספינות עץ שיוצרו במספנה של העיר. ב-1877 הייתה שרפה גדולה שהחריבה חלקים גדולים ממרכז העיר ומהנמל שלה. בעקבות כל האירועים האלו ירדה חשיבותה של סנט ג'ון ואוכלוסייתה החלה לפחות. העיר החלה להתאושש בסוף המאה ה-19 ובתחילת המאה ה-20, אך היא לא חזרה לגדולתה.

במלחמת העולם השנייה נמל העיר ירד מחשיבותו בעקבות האיום של הצוללות הגרמניות. עם זאת, באותו זמן החלה להתפתח התעשייה בעיר והיה בה מפעל לייצור מטוסי דה הבילנד מוסקיטו.

## כלכלה
הענפים המסורתיים של כלכלת סנט ג'ון ירדו במהלך השנים מחשיבותם וכיום הכלכלה המקומית מתבססת בעיקר על תיירות. עם זאת נמל העיר והתעשייה עדיין מהווים חלק משמעותי בכלכלת העיר. כמו כן, בקרבת העיר נמצא בית הזיקוק הגדול ביותר בקנדה.

## חינוך
בעיר נמצא קמפוס של אוניברסיטת ניו ברנזוויק, שמרכזה בבירת הפרובינציה פרדריקטון.

## גאוגרפיה
### אקלים
סנט ג'ון נמצאת באזור בו שורר אקלים יבשתי לח. מכיוון שמפרץ פאנדי לא קופא לחלוטין בחורף, המים בו ממתנים את הטמפרטורות בחורף ביחס למקומות אחרים הנמצאים עמוק יותר ביבשה. עם זאת הרוחות החזקות מהיבשה אל הים מביאות לכך שהטמפרטורה הממוצעת בינואר היא בסביבות -8 מעלות צלזיוס. הקיצים בעיר הם חמימים עד חמים, עם טמפרטורה יומית מרבית ממוצעת העובר את רף 22 מעלות צלזיוס. השילוב של האוויר הקר במפרץ פאנדי והטמפרטורות החמות יותר בפנים הארץ יוצר לעיתים קרובות רוחות מקררות לכיוון החוף שמורידות את הטמפרטורות בחודשי הקיץ.

ממוצע המשקעים השנתי עומד על כ-1,300 מילימטרים, אשר מפוזרים באופן שווה יחסית לאורך כל חודשי השנה.

## תחבורה
את העיר משרת נמל התעופה סנט ג'ון, הנמצא במרחק של 25 קילומטרים צפון-מזרחית לעיר ומציע טיסות למספר יעדים מרכזיים בקנדה כמו טורונטו ומונטריאול.

## קישורים חיצוניים

* 
* 
* 

## הערות שוליים

קטגוריה:ניו ברנזוויק: ערים
קטגוריה:קנדה: ערי נמל
קטגוריה:יישובים שהוקמו ב-1604
קטגוריה:האוקיינוס האטלנטי: ערי נמל
הווארד הברווז

**הווארד הברווז** (באנגלית: **Howard the Duck**) הוא דמות בדיונית של גיבור-על חייזרי המופיע בחוברות הקומיקס ביקום מארוול קומיקס. הדמות הופיעה לראשונה בחוברת *Fear #19* מדצמבר 1973 ונוצר בידי הכותב סטיב גרבר והמאייר ואל מאייריק.

כשמו, הווארד הוא ברווז מיקום חלופי בשם "עולם הברווזים", הידוע גם כארץ-791021. הוא זומן לארץ-616 בידי השד ת'וג, ונפגש בין היתר עם יצור-אדם וג'ניפר קייל. הוא השתקע בקליבלנד והחל להגן על העיר מפני פושעים ונבלי-על, פגש את ספיידרמן, למד אמנות לחימה בשם "קוואק-פו" ונעשה למתאבק. מארוול החלה לפרסם כותר סולו להווארד, אשר היה ברובו סאטירי והומוריסטי. הווארד חלק דירה ונעשה חבר וידיד קרוב של בת-האנוש בוורלי סוויצלר, הועמד לנשיאות ארצות הברית, זכה לכוחותיו של הלסטורם זמנית, נלחם לראשונה בדוקטור בונג ואולץ להתחתן עם בוורלי. הוא נלחם בקרקס הפשע בהנהגת רינגמאסטר, התגרש מבוורלי, ונלחם בדוקטור בונג בחליפת "איירון דאק" המשוכללת.

הווארד נלחם בדרקולה, ופגש בין היתר את הענקית הירוקה, סקרלט ספיידר, הדינוזאור השטני ומון-בוי, גוסט ריידר וקבוצת Generation X. לאחר כמה הרפתקאות וביהן פגישה עם נאמור, הוא עבר ניסוי שינוי-צורה בידי בונג. הווארד הפך בטעות לעכבר, ובונג בצורתו האזרחית טען שבניינו הותקף בידי "אוסמה הברווז". הרצה זו ביצעה פארודיות על דמויות חותם "ורטיגו קומיקס" של DC קומיקס, ביניהן ג'ון קונסטנטין וספיידר ג'רוזלם, אך גם על ויצ'בלייד ועל אישים כאופרה וינפרי ופיל מק'גרו. הווארד עלה לגן עדן ונפגש עם האל, ולבסוף חזר לצורתו כברווז.

הווארד ניסה להירשם לחוק רישום העל-אנושיים במלחמת האזרחים ביקום מארוול, אך נדחה היות שאינו אדם. הוא נראה לוחם בכוחות גזע הסקרול באירועי "פלישה סודית", וגויס בידי סוכנות A.R.M.O.R. הוא ואיש המכונה נסעו ברחבי המולטי-יקום בציד זומבים, והוא הרכיב באירועי "הפחד עצמו" צוות מיוחד נגד יצור-אדם. הוא ודאם דאם דוגאן החלו להנהיג צוות מיוחד, "תריסר הברווזים", שמטרתו להילחם בזומבים מרחבי המולטי-יקום. הוא הופיע בחוברות "דופ", ובמהלך אירועי "החטא הקדמון", גילה שיש לו הפוטנציאל להיות הישות האינטליגנטית ביותר בעולם הברווזים. בשנת 2015 כיכב הווארד הברווז בהרצת חוברות חמישית, בכתיבתו של צ'יפ זדארסקי ובאיורו של ג'ו קינונז, בה הוא מתפקד כחוקר פרטי.

את דמותו בסרט הלייב אקשן "הווארד הברווז" מ-1986 דיבב השחקן צ'יפ זאיין. את דמותו בסרטי הלייב אקשן "שומרי הגלקסיה" ו"שומרי הגלקסיה: חלק 2" ובסדרת האנימציה "מה אם...?" דיבב השחקן-קומיקאי סת' גרין. הדמות הופיעה בהופעת קמע ללא קול בסרט "הנוקמים: סוף המשחק".

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:גיבורי-על במארוול קומיקס
קטגוריה:ברווזים בדיוניים
קטגוריה:חוקרים פרטיים בדיוניים
קטגוריה:קוסמים בדיוניים
ניקולה רדיצ'ביץ'

**ניקולה רדיצ'ביץ**' (נולד ב-25 באפריל 1994) הוא כדורסלן סרבי המשחק בפולין.

## ביוגרפיה
רדיצ'ביץ' נולד בצ'אצ'אק שבסרביה, כנער שיחק כדורסל במועדון פרטיזן בלגרד. ב-2012 עבר לקבוצת קחאסול סביליה בספרד. בעונתו הראשונה שותף באופן מועט במשחקי הקבוצה בליגה הספרדית וביורוקאפ. בעונת 2013/2014 שותף ב-21 משחקי ליגה בהם קלע 3.1 נקודות בממוצע למשחק. בעונת 2014/2015 קלע בממוצע 7 נקודות למשחק בליגה הספרדית ו-7.6 נקודות ביורוקאפ. הוא החמיץ את מרבית עונת 2015/2016 בשל ניתוח שעבר ברגלו. ב-2017 עבר לשחק בכוכב האדום בלגרד וב-2018 בגראן קנריה הספרדית.

רדיצ'ביץ' משחק בנבחרות הלאומיות של סרביה מ-2009. הוא זכה עם הנבחרת במקום השלישי באליפות אירופה עד גיל 16 שהתקיימה בליטא ב-2009, במקום החמישי באליפות אירופה עד גיל 16 ב-2010 ובמקום החמישי באליפות העולם עד גיל 17 ב-2010. ב-2011 זכה עם סרביה במקום השני באליפות אירופה עד גיל 18 שהתקיימה בפולין. ב-2012 זכה עם הנבחרת במקום השלישי באליפות אירופה עד גיל 18 שהתקיימה בליטא ובלטביה. הוא נבחר לחמישיית הטורניר לאחר שרשם ממוצע של 12.4 נקודות ו-5.4 אסיסטים למשחק.

## קישורים חיצוניים

* ניקולה רדיצ'ביץ' באתר היורוקאפ
* ניקולה רדיצ'ביץ' באתר ליגת העל הספרדית
* ניקולה רדיצ'ביץ' באתר פיב"א

## הערות שוליים

קטגוריה:כדורסלנים סרבים
קטגוריה:כדורסלני קחאסול סביליה
קטגוריה:כדורסלני הכוכב האדום בלגרד
קטגוריה:בחירות דראפט של דנוור נאגטס
קטגוריה:כדורסלני גראן קנריה
קטגוריה:כדורסלני בילבאו באסקט
קטגוריה:כדורסלני מורסיה
קטגוריה:סרבים שנולדו ב-1994
פורטוגסה

**פורטוגסה** (בספרדית: **Portuguesa**) היא אחת מ-23 המדינות המרכיבות את ונצואלה. המדינה, הנמצאת במרכז ונצואלה, גובלת בלרה בצפון, בקוחדס במזרח, בברינס בדרום ובטרוחיו במערב.

המדינה משתרעת על שטח של 15,200 קילומטרים רבועים. במדינה מתגוררים 876,496 תושבים (נכון ל-2011). בירתה והעיר הגדולה ביותר בה היא גואנרה.

## היסטוריה
מקור השם של המדינה הוא בנהר ריו פורטוגסה הזורם בה. השם הוא תואר בספרדית שמשמעותו "[אישה] פורטוגלית", והאגדה מספרת שהנהר קיבל את שמו לאחר שאישה פורטוגלית טבעה בו.

הספרדים הגיעו לאזור במאה ה-16, כבשו אותו והוא נותר בשליטתם עד המאה ה-19.

בשנות ה-20 של המאה ה-19 האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ב-10 באפריל 1851, בהוראת נשיא ונצואלה חוסה גרגוריו מונגס, נוצרה באזור בו קיימת המדינה של היום פרובינציית פורטוגסה, כשבירתה היא גואנרה.

ב-1864, לאחר המלחמה הפדרלית, ונצואלה הפכה למדינה פדרלית והפרובינציה הפכה למדינת פורטוגסה. כעבור שנתיים היא אוחדה לתוך מדינת סמורה (כיום מדינות ברינס ואפורה). מאוחר יותר, בתקופת הנשיא אנטוניו גוסמאן בלנקו, מדינות סמורה וקוחדס אוחדו למדינת סור דה אוקסידנטה (מילולית: מדינת דרום-מערב) כחלק מתהליך האחדה של כלל מדינות ונצואלה ל-7 בלבד.

בסופו של דבר פורטוגסה הפכה למדינה נפרדת לחלוטין ב-1909.

## כלכלה
כלכלת פורטוגסה מתבססת בעיקר על חקלאות וגידול מקנה, ובמידה פחותה יותר על תיירות והפקת נפט.

## קישורים חיצוניים

* 
* 

## הערות שוליים

קטגוריה:ונצואלה: מדינות
קוחדס

**קוחדס** (בספרדית: **Cojedes**) היא אחת מ-23 המדינות המרכיבות את ונצואלה. המדינה, הנמצאת במרכז ונצואלה, גובלת ביארקוי ובקרבובו בצפון, בגואריקו במזרח, בברינס בדרום, בפורטוגסה במערב ובלרה בצפון-מערב.

המדינה משתרעת על שטח של 14,800 קילומטרים רבועים. במדינה מתגוררים 323,165 תושבים (נכון ל-2011). בירתה והעיר הגדולה ביותר בה היא סן קרלוס.

## היסטוריה
הספרדים הגיעו לאזור במאה ה-16, כבשו אותו והוא נותר בשליטתם עד המאה ה-19.

בשנות ה-20 של המאה ה-19, האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ונצואלה חולקה לפרובינציות והאזור הפך להיות מחלק מפרובינציית קרבובו. ב-1855 נוצרה באזור בו קיימת המדינה של היום פרובינציית קוחדס.

ב-1864, לאחר המלחמה הפדרלית, ונצואלה הפכה למדינה פדרלית והפרובינציה הפכה למדינת קוחדס. בשנים שלאחר מכן, המדינה עברה איחודים עם מדינות שונות עד שבתחילת המאה ה-20 התקבע מעמדה כמדינה נפרדת.

## כלכלה
כלכלת קוחדס מתבססת בעיקר על חקלאות, הכוללת בין היתר גידול תירס, יאם, מניהוט מצוי, ודורה, וכן על גידול מקנה.

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ונצואלה: מדינות
דיאנג'לו ראסל

**דיאנג'לו דאנטה ראסל** (באנגלית: **D'Angelo Danté Russell**; נולד ב-23 בפברואר 1996) הוא כדורסלן אמריקאי, המשחק בקבוצת ברוקלין נטס מליגת ה-NBA

## קריירת תיכונים ומכללות
ראסל נולד וגדל בלואיוויל שבקנטקי. החל ללמוד בתיכון מקומי, אך לאחר שנה אחר עבר לתיכון אקדמיית מונטורדה בפלורידה, המפורסם בטיפוח כדורסלנים. הוא שיחק לצד כוכב התיכון, האוסטרלי בן סימונס, וזכה עם הקבוצה פעמיים באליפות ארצות הברית לתיכונים, ב-2013 וב-2014. ב-2014 נבחר למשחק מקדונלד'ס אול-אמריקן.

בעונת 2014/2015 שיחק בנבחרת הכדורסל של אוניברסיטת המדינה של אוהיו, הוא פתח בכל המשחקים ורשם ממוצע של 19.3 נקודות, 5.7 ריבאונדים ו-5 אסיסטים למשחק. הוא נבחר לחמישיית העונה של ה-NCAA.

## קריירה מקצועית
### לוס אנג'לס לייקרס
ביוני 2015 נבחר בבחירה השנייה בסיבוב הראשון של דראפט ה-NBA על ידי לוס אנג'לס לייקרס. את העונה סיים עם ממוצע של 13.2 נקודות למשחק ונבחר לחמישיית הרוקיז השנייה של העונה ב-NBA. את העונה השנייה סיים עם ממוצע של 15.6 נקודות.

### ברוקלין נטס
לאחר עונת  הועבר בטרייד לברוקלין נטס לצד טימופיי מוזגוב, תמורת ברוק לופז והזכויות להחתמתו של קייל קוזמה, הבחירה ה-27 בדראפט של אותה שנה. בעונת  נבחר בפעם הראשונה בקריירה להשתתף במשחק האולסטאר של ה-NBA, כמחליפו של ויקטור אולדיפו הפצוע.

### גולדן סטייט ווריורס
ביולי 2019 סיכם על חוזה בגולדן סטייט ווריורס, והועבר אליה במסגרת עסקת "החתמה והעברה" (sign and trade), בתמורה לקווין דוראנט.

### מינסוטה טימברוולבס
בפברואר 2020, לאחר 33 משחקים בלבד בגולדן סטייט, הועבר יחד עם אומארי ספלמן וג'ייקוב אוואנס בטרייד למינסוטה טימברוולבס, בתמורה לאנדרו ויגינס ושתי בחירות דראפט עתידיות.

### לוס אנגלס לייקרס
ב-9 בפברואר 2023, עבר ראסל חזרה ללוס אנג'לס לייקרס במסגרת של טרייד משולש .

### ברוקלין נטס
ב-29 בדצמבר 2024, ראסל הועבר בטרייד, לצד מקס לואיס ו3 בחירות סיבוב שני  ל-ברוקלין נטס בתמורה ל-דוריאן פיני-סמית' ושייק מילטון.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

* פרופיל, באתר אוניברסיטת המדינה של אוהיו
* Who’s That Guy? Ohio State’s D’Angelo Russell!, אתר grantland, 11 בפברואר 2015

## הערות שוליים

קטגוריה:אמריקאים ילידי קנטקי
קטגוריה:לואיוויל: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת המדינה של אוהיו
קטגוריה:כדורסלני לוס אנג'לס לייקרס
קטגוריה:כדורסלני ברוקלין נטס
קטגוריה:כדורסלני גולדן סטייט ווריורס
קטגוריה:כדורסלני מינסוטה טימברוולבס
קטגוריה:בחירות דראפט של לוס אנג'לס לייקרס
קטגוריה:קנטקי: כדורסלנים
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1996
ג'ף פלייק

**ג'פרי "ג'ף" ליין פלייק** (באנגלית: **Jeffry Lane "Jeff" Flake**; נולד ב-31 בדצמבר 1962) הוא דיפלומט ופוליטיקאי אמריקאי חבר המפלגה הרפובליקנית שכיהן כשגריר ארצות הברית בטורקיה. פלייק כיהן כסנאטור מטעם מדינת אריזונה מינואר 2013 עד ינואר 2019, וקודם לכן כחבר בבית הנבחרים של ארצות הברית.

## ביוגרפיה
פלייק נולד בחוות בקר בסנופלייק שבאריזונה. לאחר לימודי התיכון היה שליח הכנסייה המורמונית לדרום אפריקה ולזימבבואה. ב-1986 סיים תואר ראשון ביחסים בינלאומיים באוניברסיטת בריגהאם יאנג וב-1987 סיים תואר שני במדע המדינה באוניברסיטת בריגהאם יאנג. בתום לימודיו החל לעבוד בוושינגטון די. סי. במשרד יחסי ציבור. בהמשך עבר לנמיביה באפריקה שם כיהן כמנהל המכון לדמוקרטיה. ב-1992 מונה למנהל מכון גולדווטר, מכון מחקר ליברטריאני-שמרני באריזונה.

בשנת 2000 נבחר כנציג מחוז מס' 1 של אריזונה לבית הנבחרים של ארצות הברית. הוא הושבע לתפקיד בינואר 2001 ומאז נבחר לארבע כהונות נוספות. בנובמבר 2012 ניצח בבחירות לסנאט לאחר שזכה ל-49.2% מקולות המצביעים לעומת ריצ'רד קרמונה, חבר המפלגה הדמוקרטית שקיבל 46.2%. פלייק כיהן בסנאט כחבר בוועדת החוץ, ועדת האנרגיה ומשאבי הטבע, ועדת המשפט, והוועדה המיוחדת להזדקנות של הסנאט של ארצות הברית.

במהלך הקדנציה שלו חבר פלייק לקבוצה של חברי סנאט משתי המפלגות, שכונתה "חבורת השמונה" (Gang of Eight), וכוללת בנוסף אליו את צ'אק שומר, לינדזי גרהאם, ג'ון מקיין, מרקו רוביו, דיק דרבין, רוברט מננדז ומייקל בנט, במטרה לקדם רפורמה בחוקי ההגירה לארצות הברית, שתסדיר בין השאר את מעמדם של כ-11 מיליון שוהים בלתי חוקיים.

לאורך השנים תמך בהפשרת היחסים עם קובה, כחבר סנאט תמך ביוזמתו של נשיא ארצות הברית ברק אובמה מ-2015 לנרמול היחסים הדיפלומטיים ואף היה חבר במשלחת הראשונה של הקונגרס לקובה. ב-13 באוגוסט 2015, עם פתיחתה הרשמית של שגרירות ארצות הברית בהוואנה, נכח פלייק במשלחת דו-מפלגתית יחד עם מזכיר המדינה ג'ון קרי בטקס הנפת הדגל האמריקאי. באוקטובר 2017 הודיע כי לא יתמודד לכהונה נוספת בסנאט, זאת לאחר שביקורתו על הנשיא דונלד טראמפ פגעה במעמדו במפלגה הרפובליקנית.

בדצמבר 2021 מונה על ידי הנשיא ג'ו ביידן לשגריר בטורקיה.

פלייק נשוי לשריל ואב לחמישה.

## קישורים חיצוניים

* 
* ג'ף פלייק באתר הסנאט
* ג'ף פלייק באתר votesmart.org
* ג'ף פלייק באתר ontheissues.org
* 
* 

## הערות שוליים

קטגוריה:אמריקאים ילידי אריזונה
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברי הסנאט של ארצות הברית מאריזונה
קטגוריה:חברי בית הנבחרים של ארצות הברית מאריזונה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:מורמונים
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:בוגרי אוניברסיטת בריגהאם יאנג
קטגוריה:סנאטורים חברי המפלגה הרפובליקנית
קטגוריה:חברי הקונגרס ה-113 של ארצות הברית
קטגוריה:שגרירי ארצות הברית
קטגוריה:שגרירים בטורקיה
קטגוריה:אמריקאים שנולדו ב-1962
כריש גלאפגוס

**כריש גלאפגוס** (שם מדעי: *Carcharhinus galapagensis*) הוא מין של דג סחוס גדול ממשפחת הכרישיים, השוחה ברחבי האוקיינוס הפתוח ומגיע לשוניות וחופים מבודדים באיים באוקיינוס.

## מאפיינים
לכריש גלאפגוס מבנה גוף וסנפירים כמו לרוב הכרישים שמובלט בעיקר בסנפיר הגב המעוגל בקצה. כריש זה נחשב לציד חברתי שאוכל בעיקר דגים קטנים, אבל יש לו מוניטין של חיה תוקפנית שעלולה לטרוף אנשים, אף שאינם טורפים אנשים כלל.

הכריש חי ומתרבה בשוניות באיים שונים, בין השאר באיי גלאפגוס, אליהם הוא מגיע הרבה ומכאן שמו.

אורכו 3-3.7 מטר, ומשקלו עד 195 ק"ג. כריש גלאפגוס ניזון בעיקר מדגי קרקעית ומדיונונים. לעיתים הפרטים הגדולים יצודו גם איגואנות ים, אריות ים, כרישים קטנים יותר ואפילו אשפה. הם צדים בעיקר בקבוצות בשונית בלילה, אז רב הדגים נחים.

הטורפים העיקריים שלהם הם הקטלן ועמלץ לבן, אך שניהם אינם נפוצים באיים מרוחקים. עם זאת האויב העיקרי שלו הוא האדם שצד את הכרישים ומזהם את הימים והשוניות הנדירות.

## גלריה

Carcharinus galapagensis 1.jpg
Galapagos shark.jpg
Galapagos shark monterey.jpg


## קישורים חיצוניים

## הערות שוליים

קטגוריה:בעלי חיים שתוארו ב-1905
קטגוריה:טקסונים שתוארו בידי רוברט אוונס סנודגרס
קטגוריה:כרישיים
קטגוריה:מגה-פאונה ימית
קטגוריה:דגים: טורפי-על
אוסמניה

ממוזער|250px|המסגד המרכזי בעיר
**אוסמניה** (בטורקית: **Osmaniye**) היא עיר בדרום טורקיה ובירת הנפה הקרויה על שמה במחוז הים התיכון. לפי אומדן רשמי משנת 2023 אוכלוסיית העיר מנתה 280,068 תושבים.

## גאוגרפיה
אוסמניה שוכנת למרגלות רכס הרי הנור ובקצהו המזרחי של מישור מישור צ'וקורובה שבדרום-מרכז טורקיה, במרחק 433 ק"מ דרום-מזרחית לבירה אנקרה. היא מהווה נקודה חשובה בקשר שבין אנטליה וטורקיה לבין המזרח התיכון, בשל מיקומה על ציר דרך המשי המרכזי מהמזרח למערב. לכן היוותה נקודת התיישבות אסטרטגית של התרבויות והאימפריות שהתפתחו באזור. כיום שוכנת העיר במרכזו של אזור כפרי ופורה, ובשנים האחרונות משקיעה ממשלת טורקיה רבות בפיתוח התשתיות בעיר.

בעיר נתגלו שרידים של ההתיישבות הרומאית העתיקה במקום ואלו העלו אותה על מפת התיירות.

## קישורים חיצוניים

## הערות שוליים

קטגוריה:טורקיה: ערים
דיאג'יו

**דיאג'יו** (באנגלית: **Diageo**; נהגה: . הגיות אחרות: , או: ) היא חברה בריטית לייצור ושיווק משקאות אלכוהוליים שבסיסה בלונדון. דיאג'יו היא יצרנית האלכוהול הגדולה בעולם, והמפיקה הגדולה ביותר של בירה ויין.

## היסטוריה
דיאג'יו הוקמה בשנת 1997 ממיזוג של מבשלת גינס וחברת "גראנד מטרופוליטן". את הקמתה יזמו מנהלי גינס אנתוני גרינר ופיליפ ייאה יחד עם ג'ורג 'בול וג'ון מקגרת מגראנד מטרופוליטן. אנתוני גרינר היה יו"ר ההנהלה הראשון. מניות דיאג'יו החלו לסחור בבורסה בלונדון ב-17 בדצמבר 1997 לפי שווי בורסאי של 24 מיליארד ליש"ט. באותה עת החזיקה החברה הממוזגת בעסקים רבים ומסועפים, בין השאר ברשת מסעדות ההמבורגרים ברגר קינג, גלידות האגן דאז, חברת המזון פילסברי, בירת גינס, מותגי ג'וני ווקר, ג'יי אנד בי, גורדונ'ס ג'ין ווודקה סמירנוף. גם ספר השיאים של גינס היה בבעלותה באותה עת.

בשנים שלאחר המיזוג התמקדה החברה בפעילות בתחום המשקאות, הנהנית משיעורי צמיחה גבוהים יותר, ומכרה את עסקי המזון והמסעדות שלה. ביולי 2000 מכרה את חברת המזון פילסבורי לחברת ג'נרל מילס תמורת 10.5 מיליארד דולר. בדצמבר 2002 מכרה את רשת ברגר-קינג תמורת כ-1.5 מיליארד דולר. 

בשנת 2000 רכשה חלק ממותגי המשקאות של חברת סיגראם ממשפחת ברונפמן.

ביוני 2017 רכשה תמורת 700 מיליון דולר, משחקן הקולנוע ג'ורג' קלוני ושותפים נוספים את מותג הטקילה קאסאמיגוס  שהקימו רק 4 שנים קודם לכן. בספטמבר אותה שנה גם רכשה מותג ג'ין לא אלכוהולי.

## מותגים
המותגים שבבעלות דיאג'יו הם מהנמכרים בסוגם בעולם, ובהם:
* סמירנוף - הוודקה הנמכרת ביותר בעולם
* ג'וני ווקר - הבלנדד ויסקי הסקוטי הנמכר ביותר בעולם
* בייליס אייריש קרים - הליקר הנמכר ביותר בעולם
* בירה גינס - הסטאוט הנמכר ביותר בעולם
* גורדונ'ס - הג'ין הנמכר ביותר בעולם
* דון חוליו - מותג טקילה מוכר
* קפטן מורגן - מותג רום מוכר
* טנקרי - מותג ג'ין
* דום פריניון
* Moët & Chandon

## מסחר
דיאג'יו משווקת את מוצריה בלמעלה מ-181 מדינות ברחבי העולם ומפעילה משרדים בכ-80 מדינות. היא רשומה בבורסה לניירות ערך בלונדון והיא אחת החברות הכלולות במדד FTSE 100.

## קישורים חיצוניים

* 

* 

## הערות שוליים

*
קטגוריה:חברות בריטיות
קטגוריה:חברות הנסחרות בבורסה לניירות ערך בלונדון
קטגוריה:יצרני אלכוהול
מארק דייטון

**מארק ברנדט דייטון** (באנגלית: **Mark Brandt Dayton**; נולד ב-26 בינואר 1947) הוא פוליטיקאי אמריקאי מהמפלגה הדמוקרטית, שכיהן כמושל מינסוטה ה-40, מינואר 2011 עד ינואר 2019. לפני כן כיהן כסנאטור מטעם מינסוטה בשנים 2001–2007.

## ביוגרפיה
דייטון נולד במינאפוליס, לגוונדולן לבית ברנדט וברוס. הוא נינו של איש העסקים ג'ורג' דייטון , מייסדה של חנות הכלבו "דייטון" שהתפתחה לימים לתאגיד הענק טארגט. הוא למד לתואר ראשון בפסיכולוגיה באוניברסיטת ייל וסיימו ב-1969. בתקופת לימודיו נפצע קשה בתאונה במהלך משחק הוקי קרח של נבחרת האוניברסיטה. בהמשך החל לעבוד כמורה בלואר איסט סייד שבניו יורק, עד שנת 1971, וכסמנכ"ל הממונה על עניינים כלכליים בחברת שירות ציבורי בבוסטון שבמסצ'וסטס, עד 1975.

בשנים 1975–1976 עבד כעוזר חקיקתי לסנאטור מטעם מינסוטה דאז, וולטר מונדייל, טרם היבחרו לסגן נשיא ארצות הברית בבחירות בנובמבר 1976. בהמשך שירת כעוזר למושל מינסוטה הדמוקרט, רודי פרפיץ'. הוא גם נבחר לעמוד בראש המחלקות לפיתוח כלכלי ופיתוח אנרגטי במשרד המושל. ב-1990 נבחר למבקר הכללי של מינסוטה, תפקיד בו החזיק עד שנת 1995.

תחילה התמודד דייטון לסנאט ב-1982, אך הפסיד לסנאטור הרפובליקני המכהן דייוויד דרנברגר. לבסוף התמודד שוב ב-2000, והביס את הסאנטור הרפובליקני המכהן רוד גראמס. הוא מימן בעצמו את עלות קמפיין הבחירה שלו, שעמדה בסך 12 מיליון דולר. בעת כהונתו בסנאט הצביע נגד הרשאה לפתיחת מלחמת עיראק וקידם מספר יוזמות חקיקתיות. ב-2006 בחר שלא להתמודד על כהונה נוספת בסנאט, בנימוק כי חווה מפח נפש מוושינגטון די. סי. ומהצורך בגיוס כספים.

בינואר 2009 הכריז דייטון על כוונתו להתמודד למשרת מושל מינסוטה. לבסוף גבר על יריבו הרפובליקני לאחר בחירות צמודות. בנובמבר 2014 נבחר לכהונה שנייה כמושל. יוזמותיו החקיקתיים המרכזיים בעת כהונתו כמושל הם אישור נישואים חד-מיניים במינסוטה, ובניית אצטדיון חדש עבור המינסוטה ויקינגס מליגת ה-NFL, הנקרא "U.S. Bank Stadium" .

דייטון גרוש בשנית ואב לשניים מנישואיו הראשונים.

## קישורים חיצוניים

* מארק דייטון, אתר מושל מינסוטה
* הדף של מארק דייטון בפייסבוק
* 

## הערות שוליים

קטגוריה:אמריקאים ילידי מינסוטה
קטגוריה:מיניאפוליס: אישים
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מושלי מינסוטה
קטגוריה:בוגרי אוניברסיטת ייל
קטגוריה:מושלי מדינות ארצות הברית מהמפלגה הדמוקרטית
קטגוריה:חברי המפלגה הדמוקרטית (ארצות הברית)
קטגוריה:חברי הסנאט של ארצות הברית ממינסוטה
קטגוריה:אמריקאים שנולדו ב-1947
ג'ון ת'ון

**ג'ון ת'ון** (באנגלית: **John Thune**; נולד ב-7 בינואר 1961) הוא פוליטיקאי אמריקאי חבר המפלגה הרפובליקנית. מכהן כסנאטור מטעם מדינת דקוטה הדרומית מ-2005, קודם לכן כיהן כחבר בבית הנבחרים של ארצות הברית. בנובמבר 2024 נבחר למנהיג הרוב הרפובליקני בסנאט שיתכנס בינואר. הוא נבחר בהצבעה חשאית על ידי חברי הסנאט הרפובליקנים שיכהנו בקונגרס ה-119.

## ביוגרפיה
ת'ון נולד בעיר פיר שבדקוטה הדרומית וגדל בעיירה מורטו. ב-1983 סיים תואר ראשון באוניברסיטת ביולה בקליפורניה וב-1984 סיים תואר שני במנהל עסקים באוניברסיטת דרום דקוטה. שימש עוזרו של הסנאטור ג'יימס אבדנור בוושינגטון ולאחר מכן כעוזרו של אבדנור בעת שכיהן כמנהל הסוכנות לעסקים קטנים ובינוניים. ב-1989 שב לדרום דקוטה ומונה למנכ"ל המפלגה הרפובליקנית במדינה. ב-1991 מונה למנהל שירותי הרכבת במדינת בדרום דקוטה וב-1993 למנהל איגוד הרשויות המוניציפליות במדינה.

ב-1996 התמודד ונבחר לראשונה לבית הנבחרים של ארצות הברית, הוא נבחר לתפקיד שוב ב-1998 וב-2000. הוא כיהן בתפקיד עד ינואר 2003. בנובמבר 2002 התמודד לסנאט של ארצות הברית, הוא הפסיד לסנאטור המכהן מטעם המפלגה הדמוקרטית, טים ג'ונסון בפער של 524 קולות (0.15%).

ב-2004 התמודד שוב לסנאט, הפעם מול הסנאטור המכהן טום דאשל שהיה מנהיג המפלגה הדמוקרטית בסנאט. ת'ון ניצח בבחירות ברוב של 50.6% והושבע לתפקידו בינואר 2005. בנובמבר 2010 נבחר לתקופת כהונה נוספת, מבלי שהוצב מועמד מולו בבחירות בשל הפופולריות הרבה לה זכה וב-2016 נבחר לכהונה שלישית רצופה. הוא כיהן בסנאט כיו"ר ועדת המסחר, המדע והתחבורה, כחבר בוועדת החקלאות, התזונה והיערנות וחבר בוועדת הכספים. בנוסף הוא כיהן כראש ועידת חברי הסנאט הרפובליקנים, התפקיד השלישי בחשיבותו בסיעה לאחר מנהיג הסיעה והמצליף. ב-3 בינואר 2019, עם התכנסות הקונגרס ה-116 של ארצות הברית, החל לכהן כמצליף מפלגת הרוב.

ב-13 בנובמבר 2024 נבחר על ידי חברי הסנאט הרפובליקנים למנהיג הרוב הרפובליקני בסנאט.

## יחסו לישראל
כסנטור, ת'ון תמך בחוק איסור החרם על ישראל.

באוקטובר 2024, במלאת שנה לטבח שבעה באוקטובר, פרסם הצהרת תמיכה בישראל: "ארצות הברית צריכה לעמוד בחוזקה לצד ישראל כשהיא מתמודדת עם אויבים מכל צד שמאיימים על קיומה".

בנובמבר 2024 כתב: "אם בית המשפט הבינלאומי בהאג והתובע שלו לא יבטלו פעולותיהם המקוממות והבלתי חוקיות לממש צווי מעצר נגד בכירים ישראליים...הסנאט צריך להעביר מיד חקיקת סנקציות...".. בהמשך הצהיר ""תחזיקו מעמד, התגבורת בדרך. הסנאט שלנו יעמוד תמיד לצידכם".

## חיים אישיים
ת'ון נשוי ואב לשתי בנות.

## קישורים חיצוניים

* 

* 
* ג'ון תון באתר הסנאט
* 

## הערות שוליים

קטגוריה:אמריקאים ילידי דקוטה הדרומית
קטגוריה:בוגרי אוניברסיטת דקוטה הדרומית
קטגוריה:בוגרי אוניברסיטת ביולה
קטגוריה:מזכירי מחלקות ממשל במדינות ארצות הברית
קטגוריה:חברי בית הנבחרים של ארצות הברית מדקוטה הדרומית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית מדקוטה הדרומית
קטגוריה:מנהיגי סיעות בסנאט של ארצות הברית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:חברי הקונגרס ה-113 של ארצות הברית
קטגוריה:אמריקאים שנולדו ב-1961
כרישון לבן-קצוות

**כְּרִישׁוֹן לְבַן-קְצָווֹת** (שם מדעי: *Triaenodon obesus*) הוא מין של דג סחוס ממשפחת הכרישיים ומהווה מין יחיד בסוגו. הכריש נפוץ בשוניות אלמוגים ברחבי הימים הטרופיים השונים ברחבי האוקיינוס השקט וההודי מדרום-מזרח אפריקה ועד מרכז אמריקה.

## מאפיינים
זהו כריש קטן יחסית שאורכו עד 1.6 מטר ומשקלו כ-18.3 ק"ג והוא נראה רזה, בעל פה גדול ועטור שיניים רבות, עיניים גדולות עם תלמים ושני זיזים ליד הנחיריים. 
הכריש נח ביום על קרקעית הים, בדרך כלל בעומק 8-40 מטר ובניגוד לרוב הכרישים הוא לא צריך לשחות ללא הפסקה כדי לנשום. בלילה הכרישים יוצאים לציד בלהקות שמתנפלות על כל חיה קטנה, בין השאר דגים, סרטנים, דיונונים ותמנונים ולעיתים גם דגי סחוס קטנים יותר. עם זאת הם אינם מסוכנים לאדם.

הכרישים במצב פגיע, עקב דיג מופרז שלהם, שיעור רבייה איטי ואזורי חיות מוגבלים יחסית.

## קישורים חיצוניים

ימין|ממוזער|כרישונים נחים בקרקעית האקווריום שלהם.

## הערות שוליים

קטגוריה:בעלי חיים שתוארו ב-1837
קטגוריה:טקסונים שתוארו בידי אדוארד ראפל
קטגוריה:כרישיים
קטגוריה:דגי סחוס יחידים בסוגם
אליפות צרפת בטניס 1958

**[[אליפות צרפת הפתוחה#האליפות|אליפות צרפת]] 1958** הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-20 במאי והסתיימו ב-31 במאי. זו הייתה האליפות ה-57 מאז ייסודה.

## התחרות
### תחרות הגברים
שמאל|ממוזער|מרווין רוז, מנצח התחרות
בתחרות זו השתתפו 76 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

# אשלי קופר (), הודח בחצי הגמר
# ניל פרייזר (), הודח ברבע הגמר
# **[[מרווין רוז]] (), ניצח בתחרות**
# באדג' פאטי (), מנצח תחרות 1950, הודח בסיבוב הרביעי
# לואיס איילה (), הפסיד בגמר
# ירוסלב דרובני (), מנצח תחרויות 1951-1952, הודח בסיבוב הרביעי
# ז'אק ברישן (), הודח בחצי הגמר
# ג'וזפה מרלו (), הודח בחצי הגמר
# רוברט וילסון (), הודח בסיבוב השני
# אורלנדו סירולה (), הודח בסיבוב הרביעי
# פייר דרמון (), הודח ברבע הגמר
# ניקולה פייטרנג'לי (), הודח בסיבוב הרביעי
# רובר הלה (), הודח ברבע הגמר
# פול רמי (), הודח בסיבוב הרביעי
# קורט נילסן (), הודח בסיבוב השני
# אנדרס חימנו (), הודח בסיבוב הרביעי

מנצח תחרות בשנת 1957 סוון דוידסון () לא השתתף בתחרות. במשחק הגמר מרווין רוז () נפגש עם לואיס איילה () וניצח ב-3 מערכות.

### תחרות הנשים
בתחרות הנשים השתתפו 64 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:

# שירלי בלומר (), מנצחת תחרות 1957, הפסידה בגמר
# לוריין קולן (), הודחה בסיבוב השלישי
# **[[ז'וז'ה קרמצי]] (), ניצחה בתחרות**
# ורה פוז'יובה (), הודחה בסיבוב השלישי
# דורותי נוד (), הודחה ברבע הגמר
# אן היידון (), הודחה ברבע הגמר
# הת'ר סגל ( דרום אפריקה), הודחה בחצי הגמר
# מרי הוטון (), הודחה בסיבוב השני
# כריסטיאן מרסלי (), הודחה בסיבוב השני
# תלמה לונג (), הודחה בסיבוב השלישי
# סילבנה לצרינו (), הודחה בסיבוב השני
# יולנדה רמירס (), הודחה בסיבוב השלישי
# מריה בואנו (), הודחה בחצי הגמר
# קרול פגרוס (), הודחה בסיבוב השני
# כריסטין טרומן (), הודחה ברבע הגמר
# מרטה פטרדי (), הודחה בסיבוב השלישי

במשחק הגמר מנצחת תחרות 1957 שירלי בלומר () נפגשה עם ז'וז'ה קרמצי () והפסידה ב-3 מערכות.

### תחרות זוגות גברים
בתחרות השתתפו מספר זוגות. במשחק הגמר מנצחי תחרות 1957 אשלי קופר ומרווין רוז () נפגשו עם בוב האו () ואייב סגל ( דרום אפריקה) וניצחו ב-4 מערכות. באותה שנה הם ניצחו גם באליפות אוסטרליה הפתוחה.

### תחרות זוגות נשים
בתחרות השתתפו 30 זוגות. 4 זוגות החזקות זכו בדירוג:

# מרי הוטון ותלמה לונג (), הפסידו בגמר
# **יולנדה רמירס ורוסי רייס (), ניצחו בתחרות**
# לוריין קולן ופיי מולר (), הודחו בחצי הגמר
# שירלי בלומר ואן היידון (), הודחו החצי הגמר

ממנצחות התחרות בשנה הקודמת רק שירלי בלומר () השתתפה השנה. במשחק הגמר יולנדה רמירס ורוסי רייס () נפגשו עם מרי הוטון ותלמה לונג () ניצחו בשתי מערכות.

### תחרות זוגות מעורבים
בתחרות השתתפו 57 זוגות. להלן דירוג של הזוגות החזקות:

# ורה פוז'יובה ואירז'י יבורסקי (), מנצחי תחרות 1957, הודחו בסיבוב השני
# לוריין קולן ובוב האו (), הפסידו בגמר
# הת'ר סגל ואייב סגל ( דרום אפריקה), הודחו ברבע הגמר
# תלמה לונג () ולואיס איילה (), הודחו בסיבוב השלישי

זוג מנצחי תחרות של השנה הקודמת ורה פוז'יובה ואירז'י יבורסקי () הודחו בסיבוב השני. במשחק הגמר הזוג הלא מדורג שירלי בלומר () וניקולה פייטרנג'לי () נפגשו עם לוריין קולן ובוב האו () וניצחו אותם ב-3 מערכות.

## קישורים חיצוניים
* תחרות הנשים
* תחרות הגברים
* האתר הרשמי של אליפות צרפת הפתוחה
* נתונים נוספים על האליפות

צרפת
1958
קטגוריה:1958 בצרפת
אל-מסדר

**אל-מַסְדַר** (בערבית: **المصدر**, בתעתיק מדויק: אלמצדר; "המקור") היה אתר חדשות ישראלי בשפה הערבית עבור קהל הקוראים הערבי הן בישראל והן ברחבי העולם הערבי.
## היסטוריה
האתר הוקם ב-2013 במסגרת הארגון האמריקני The Israel Project על ידי העיתונאית הישראלית שמרית מאיר. מערכת האתר ישבה בתל אביב וכללה יהודים וערבים ישראלים.

קדמה לאתר מערכת חדשות קטנה יותר שהפעילה משנת 2011 דף פייסבוק בערבית בשם "ישראל ללא צנזורה" (إسرائيل بدون رقابة) שזכה להצלחה וליותר מ-1.3 מיליון לייקים.

מטרתו של האתר הייתה להגיש לקורא הערבי מידע וחדשות על ישראל ללא תיווך של אתרי חדשות ערביים, אם כי הוא עסק גם בתחומים שאינם קשורים לישראל. האתר גם דיווח על תכנים ונושאים שלא זכו להתייחסות רבה בתקשורת הערבית כגון התייחסות לנושאים הקשורים לקהילת הלהט"ב.

בסוף אפריל 2019 הודיעה מאיר כי האתר נסגר, ופעילותו תועבר לגופים אחרים. לדבריה, הסיבה לסגירת האתר איננה כלכלית.

## קישורים חיצוניים
* 

* 
* מזל מועלם, 'אין פלקט של ערבי, כמו שאין פלקט של יהודי', אל-מוניטור, 27 בנובמבר 2014
* 

## הערות שוליים

קטגוריה:אתרי חדשות ישראליים
קטגוריה:אתרי אינטרנט ישראליים שנסגרו
קטגוריה:אתרי אינטרנט בערבית
קטגוריה:תקשורת ערבית בישראל
עמית ביר-כץ

**עמית ביר-כץ** (נולד ב-8 בדצמבר 1988) הוא כדורסלן ישראלי, המשחק בעמדת הסנטר בא.ס. רמת השרון מהליגה הלאומית, גובהו 2.08 מ'.

## קריירה
ביר-כץ החל לשחק כדורסל בכיתה ו' בקבוצת הנוער של מכבי תל אביב. לאחר סיום לימודיו בתיכון קיווה לשחק במכללת סיינט ג'ונס מניו יורק, אך לא קיבל לכך אישור מצה"ל. תחת זאת, הצטרף בעונת  לקבוצת הפועל לב השרון מהליגה הלאומית. בסיום העונה ירדה לב השרון ליגה, וביר-כץ עבר לאליצור יבנה. לאחר עונה אחת, הצטרף למכבי הוד השרון, אף היא מהליגה הלאומית, ובמדיה שיחק במשך שתי עונות.

בעונת  הצטרף לראשונה לקבוצה מליגת העל, הפועל גלבוע גליל, בשורותיה שיחק במשך שתי עונות. בעונת  עבר למכבי אשדוד, וקלע 4 נקודות בממוצע למשחק. את עונת  פתח בקבוצת ז'לונה גורה מליגת העל הפולנית, אך עזב אותה תוך זמן קצר, והצטרף להפועל אילת.

ב-25 באוגוסט 2015 חתם לעונה אחת בעירוני נהריה ובמהלך העונה עבר להפועל חולון. בעונת  חזר לשחק בשורות הפועל גלבוע גליל.

ב-31 באוגוסט 2017 חתם לעונה אחת בהפועל אילת.

ב-26 בספטמבר 2018 חתם לעונה אחת בבני הרצליה

ב-8 במרץ 2019 חתם בהפועל תל אביב עד לסוף העונה.

בקיץ 2019 חתם בהפועל חבל מודיעין מהליגה הלאומית, בעונה זו העמיד ממוצע של 8 נק' ו-5.3 ריב' אך למרות יכולת אישית טובה קבוצותו סיימה במקום ה-13 המוביל לליגה הארצית.

בקיץ 2020 חתם בא.ס. רמת השרון מהליגה הלאומית

## קישורים חיצוניים

* 

## הערות שוליים

קטגוריה:כדורסלנים ישראלים
קטגוריה:כדורסלני א.ס. רמת השרון
קטגוריה:כדורסלני הפועל חבל מודיעין
קטגוריה:כדורסלני הפועל לב השרון
קטגוריה:כדורסלני אליצור יבנה
קטגוריה:כדורסלני מכבי הוד השרון
קטגוריה:כדורסלני הפועל גלבוע גליל
קטגוריה:כדורסלני מכבי אשדוד
קטגוריה:כדורסלני הפועל אילת
קטגוריה:בוגרי תיכון הנדסאים הרצליה
קטגוריה:ישראלים שנולדו ב-1988
מצר דמפיר (פפואה גינאה החדשה)

**מצר דמפיר** (באנגלית: **Dampier Strait**) הוא מצר ים באוקיינוס השקט, המפריד בין איי פפואה גינאה החדשה – בריטניה החדשה ממזרח ואומבוי (Umboi) ממערב – ומחבר את ים ביסמרק מצפון עם ים שלמה מדרום.

המצר קרוי על שמו של ימאי אנגלי ויליאם דמפיר, האירופאי הראשון שהפליג בו בשנת 1700.

## ראו גם
* מצר ויטיאז

## הערות שוליים

דמפיר
דמפיר
ננופואטיקה

**ננופואטיקה - כתב עת לספרות קצרה** הוא כתב עת ספרותי עברי לשירה, פרוזה קצרה ומאמרים, בעריכת המשוררים גלעד מאירי,רוני סומק. ספיר יונס ונצר לאו. בעבר ערכו את כתב העת יחד עם מאירי גם נועה שקרג'י, ואלכס בן-ארי ועורכים אורחים כמו רותם עטר ועוד. מלבד העורכים חברים במערכת כתב העת גם המשוררים אפרת מישורי

כתב העת "ננופואטיקה" החל לצאת לאור בישראל בהוצאת מקום לשירה, לקראת פסטיבל "מטר על מטר" השישי שהתקיים בירושלים בשנת 2013. משמעות שמו של כתב העת הוא "פואטיקה ננסית" (ננו - ננס ביוונית). בהתאם כולל כתב העת טקסטים קצרים, חלקם כתובים בצורות כתיבה מסורתיות, כמו פרויקט משניות השירה של נועה שקרג’י ועמיחי חסון שנכתב כמדרש מודרני או שירי האיקו של ליאת קפלן, רועי צ’יקי ארד ודרור בורשטיין, וחלקם בצורת כתיבה חופשיות בנות זמננו כמו פרויקט האלגוריתם של ערן הדס.

ננופואטיקה הוא כתב עת רבעוני היוצא כל שלושה חודשים, רוב הגיליונות הם גיליונות אקלקטיים המשלבים יצירות מסוגות שונות, לעיתים תחת נושא מסוים ולעיתים אסופה חופשית המייצגת את הספרות של העת. אחת לשנה סביב חודש דצמבר יוצא גיליון ייחודי בעריכת עורך אורח ובו אסופה של שירה מודרנית משפה או תרבות ספציפית, שירה ברזילאית, שירה אירית, שירה סורית ודומיהן.

כתב העת עוסק בנושאים שונים. לדוגמה: גיליון 13 עסק במשורר אלן גינסברג, גיליון 17 עסק בשירה עיראקית, גיליון 28 עסק בשירה צרפתית, גיליון 31 עסק בסוכר, גיליון 32 עסק בשירה סורית וגיליון 34 עסק בשופינג.

בפתח הגיליון הראשון של כתב העת כתבו חברי המערכת:

## קישורים חיצוניים
* 
* 
* אלי הירש, ננופואטיקה 2, שי דותן, בוקר, גלעד מאירי, שחרור בתנאים מגבילים, פורסם במדור הספרות של ידיעות אחרונות, מוסף 7 לילות, 10 באוקטובר 2014
* , מתוך "ננופואטיקה 3"
* בימת שיר - "ננו-פואטיקה", רשת א, קול ישראל
* לשליחת חומרים לכתב העת יש לעקוב אחרי פרסום הקולות הקוראים בניוזלטר ודף הפייסבוק של מקום לשירה. כתובת המייל של ננופואטיקה: nanopoeticgmail.com

## הערות שוליים

קטגוריה:ישראל: כתבי עת ספרותיים
קטגוריה:ישראל: כתבי עת לשירה